CELEX: 31983R1541
Language: el
Date: 1983-06-14 00:00:00
Title: Κανονισμός (ΕΟΚ) αριθ. 1541/83 της Επιτροπής της 14ης Ιουνίου 1983 που τροποποιεί για τρίτη φορά τον κανονισμό (ΕΟΚ) αριθ. 2456/82 περί θεσπίσεως διατάξεων σχετικών με την απόσταξη που αναφέρεται στο άρθρο 40 του κανονισμού (ΕΟΚ) αριθ. 337/79 για την αμπελουργική περίοδο 1982/83

Avis juridique important

|

31983R1541

Κανονισμός (ΕΟΚ) αριθ. 1541/83 της Επιτροπής της 14ης Ιουνίου 1983 που τροποποιεί για τρίτη φορά τον κανονισμό (ΕΟΚ) αριθ. 2456/82 περί θεσπίσεως διατάξεων σχετικών με την απόσταξη που αναφέρεται στο άρθρο 40 του κανονισμού (ΕΟΚ) αριθ. 337/79 για την αμπελουργική περίοδο 1982/83  

Επίσημη Εφημερίδα αριθ. L 157 της 15/06/1983 σ. 0005 - 0005

***** ΚΑΝΟΝΙΣΜΟΣ (ΕΟΚ) αριθ. 1541/83 ΤΗΣ ΕΠΙΤΡΟΠΗΣ  της 14ης Ιουνίου 1983  που τροποποιεί για τρίτη φορά τον κανονισμό (ΕΟΚ) αριθ. 2456/82 περί θεσπίσεως διατάξεων σχετικών με την απόσταξη που αναφέρεται στο άρθρο 40 του κανονισμού (ΕΟΚ) αριθ. 337/79 για την αμπελουργική περίοδο 1982/83  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 3082/82 (2), και ιδίως το άρθρο 40 παράγραφος 6,  Εκτιμώντας:  ότι οι οίνοι που αναφέρονται στο άρθρο 40 του κανονισμού (ΕΟΚ) αριθ. 337/79 δεν υπόκεινται στην υποχρέωση απόσταξης όταν εξάγονται· ότι ο κανονισμός (ΕΟΚ) αριθ. 2456/82 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 839/83 (4), καθόρισε την προθεσμία εξαγωγής αυτών των οίνων για τις 30 Ιουνίου 1983· ότι, λόγω καθυστερήσεων στη μεταφορά που οφείλονται στο γεγονός ότι δεν υπάρχουν διαθέσιμα αρκετά μεταφορικά μέσα, υπάρχει κίνδυνος να μην τηρηθεί η προθεσμία για σημαντικές ποσότητες οίνου· ότι, ως εκ τούτου, είναι σκόπιμο να παραταθεί η παραπάνω προθεσμία έως τις 15 Αυγούστου 1983 και, συνεπώς, να προσαρμοσθεί η προθεσμία παράδοσης στο οινοπνευματοποιείο για τους οίνους που δεν εξάγονται·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 2 του κανονισμού (ΕΟΚ) αριθ. 2456/82 τροποποιείται ως εξής:  1. Στην παράγραφο 1 πρώτο εδάφιο, η ημερομηνία «31 Ιουλίου 1983» αντικαθίσταται από την ημερομηνία «25 Αυγούστου 1983».  2. Στην παράγραφο 2 δεύτερη περίπτωση και στην παράγραφο 3 δεύτερη περίπτωση, η ημερομηνία «30 Ιουνίου 1983» αντικαθίσταται από την ημερομηνία «15 Αυγούστου 1983».  Άρθρο 2  Ο παρών κανονισμός αρχίζει να ισχύει από την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 14 Ιουνίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 54 της 5. 3. 1979, σ. 1.  (2) ΕΕ αριθ. L 326 της 23. 11. 1982, σ. 1.  (3) ΕΕ αριθ. L 262 της 10. 9. 1982, σ. 11.  (4) ΕΕ αριθ. L 92 της 12. 4. 1983, σ. 8.